Προαστιακός σιδηρόδρομος Πάτρας

Ο **Προαστιακός Σιδηρόδρομος Πατρών** αποτελεί μια υπηρεσία δημόσιας σιδηροδρομικής συγκοινωνίας που εξυπηρετεί την πόλη της Πάτρας συνδέοντάς την με τα προάστιά της. Υπεύθυνη για την λειτουργία της είναι η Hellenic Train.

Αποτελείται από δύο γραμμές, τη Γραμμή 1 (Πάτρα -  Ρίο) που ξεκίνησε τη λειτουργία της στις 4 Ιουλίου 2010 και τη Γραμμή 2 (Πάτρα - Κάτω Αχαΐα) που λειτουργεί από τις 29 Φεβρουαρίου 2020.  

Η υπηρεσία λειτουργεί σε τμήμα του προϋπάρχοντος μετρικού δικτύου που συνέδεε με δρομολόγια την Πάτρα με την υπόλοιπη Πελοπόννησο και την Αθήνα.

## Γραμμές και σταθμοί

### Γραμμή 1 / Πάτρα - Κάτω Αχαΐα (νότιος τομέας)

Η Γραμμή 1 (Πάτρα – Κάτω Αχαΐα) συνδέει το κέντρο της πόλης με τα νότια προάστια (Ζαρουχλαίικα, Ιτιές, Παραλία, Βραχναίικα κ.ά.) και την γειτονική κωμόπολη της Κάτω Αχαΐας με 10 δρομολόγια ημερησίως (προς κάθε κατεύθυνση) από το πρωί μέχρι και το απόγευμα, με συχνότητα ανά 90 λεπτά και διάρκεια διαδρομής 39 λεπτά. Από τον Ιούνιο του 2024, τα δρομολόγια της Γραμμής 2 τερματίζουν στο Σιδηροδρομικό Σταθμό Καμινίων απ' όπου και υπάρχει λεωφορειακή ανταπόκριση για τους σταθμούς Αλισσού και Κάτω Αχαΐας. Στο μέλλον προβλέπεται λεωφορειακή ανταπόκριση από τη στάση "Τσουκαλέικα" προς ΒΙ.ΠΕ. Πάτρας, για την εξυπηρέτηση των εργαζομένων της Βιομηχανικής Περιοχής Πατρών. 

* **[[Σιδηροδρομικός Σταθμός Πάτρας|Πάτρα]]**: Πλατεία Τριών Συμμάχων, Μώλος Αγίου Νικολάου
* **[[Σιδηροδρομικός σταθμός Αγίου Ανδρέα|Άγιος Ανδρέας]]**: Μαιζώνος & Γ. Ολυμπίου, Άγιος Ανδρέας Πατρών
***[[Σιδηροδρομικός σταθμός Ανθείας|Ανθείας]]**: Ανθείας & Σουνίου (Εργατικές Κατοικίες Ανθείας/Top Park), Νέος Λιμένας Πατρών
***[[Σιδηροδρομικός σταθμός Ιτεών|Ιτιές]]**: Ιτεών & Σουνίου (Ι.Ν. Αγίου Γεωργίου/ΑΣΟ), Ιτιές
***[[Σιδηροδρομικός σταθμός Παραλίας|Παραλία]]**: 25ης Μαρτίου & Αγίου Σπυρίδωνος (θέση "Εύα"), Παραλία Πατρών
***[[Σιδηροδρομικός Σταθμός Μιντιλογλίου|Τσαούση - Μιντιλόγλι]]**: Λε Κοκ, Π.Ε.Ο. Πατρών-Πύργου & Σουνίου (θέση "Τσαούση"), Μιντιλόγλι/Ροΐτικα
***[[Σιδηροδρομικός Σταθμός Βραχναίικων|Βραχναίικα]]**: Ελευθερίου Βενιζέλου & Παλαμά, Βραχναίικα
***[[Σιδηροδρομικός Σταθμός Τσουκαλαίικων|Τσουκαλαίικα]]**: Ι.Ν. Αγίου Χαραλάμπους, Τσουκαλαίικα
***[[Σιδηροδρομικός Σταθμός Καμινίων|Καμίνια]]**: Πλατεία Καμινίων, Καμίνια
***[[Σιδηροδρομικός Σταθμός Αλισσού|Αλισσός]]**: Π.Ε.Ο. Πατρών-Πύργου, Πλησίον Camping Παραλίας Αλισσού, Αλισσός
***[[Σιδηροδρομικός Σταθμός Κάτω Αχαΐας|Κάτω Αχαΐα]]***: Κάτω Αχαΐα

===Γραμμή 2 / Άγιος Ανδρέας - Ρίο (βόρειος τομέας)===

Η [[Γραμμή 2 (Προαστιακός Πάτρας)|Γραμμή 2]] (Πάτρα – Ρίο) συνδέει το κέντρο της πόλης με τα βόρεια προάστια (Μποζαΐτικα, Καστελλόκαμπος) και το Ρίο, με καθημερινά 17 δρομολόγια από τις 06:30 το μέχρι και τις 22:30, συχνότητα ανά 1 ώρα και διάρκεια διαδρομής 14 λεπτά. Από τη στάση Καστελλόκαμπος υπάρχει λεωφορειακή ανταπόκριση για Πανεπιστήμιο Πατρών, το Πανεπιστημιακό Νοσοκομείο και το Άγιο Βασίλειο, χωρίς επιπλέον επιβάρυνση. Στη Γραμμή 1 ο σχεδιασμός είχε προτείνει τη δημιουργία επιπλέον στάσεων σε διάφορες περιοχές που ωστόσο δεν υλοποιήθηκαν, όπως, ομοίως, και στη Γραμμή 2.

* *'Πάτρα**: Πλατεία Τριών Συμμάχων, Μώλος Αγίου Νικολάου
* **Παναχαϊκή**: Πλατεία Αχαιών Αγωνιστών Κύπρου
* **Αγυιά**: Αθηνών & Αχελώου
* **Μποζαΐτικα** (Προάστειο): Αθηνών & Στέντορος
* **Καστελλόκαμπος**: Αχιλλέως & Πετμεζά (λεωφορειακή ανταπόκριση 1 με Πανεπιστήμιο, 1η Πρυτανεία, Π.Γ. Νοσοκομείο και Πανεπιστήμιο 4η Πρυτανεία και ανταπόκριση 2 με Άγιο Βασίλειο)
* **Ρίο''': Ζαίμη & Ηρώων Πολυτεχνείου, Ρίο (πριν τις 26 Μαρτίου 2019 η στάση βρισκόταν στην συμβολή Σώμερσετ & Αθηνών, στο Σιδηροδρομικό Σταθμό Ρίου)

Ο σταθμός του Αγίου Βασιλείου και του Ακταίου από τις 15 Μαΐου 2018 δεν εξυπηρετείται πλέον με τρένα αλλά με λεωφορειακή ανταπόκριση από το σταθμό του Ρίου, λόγω της αναστολής λειτουργίας του τμήματος αυτού στο πλαίσιο των εργασιών για την ολοκλήρωση της διπλής Σιδηροδρομικής Γραμμής Υψηλών Ταχυτήτων Αεροδρομίου Αθηνών - Πάτρας. Από τις 26/3/2019 η λεωφορειακή γραμμή Ρίο - Ακταίο - Άγιος Βασίλειος τροποποιείται σε Καστελλόκαμπος - Ακταίο - Άγιος Βασίλειος, λόγω των έργων της νέας Σ.Γ.Υ.Τ. Αθηνών - Πατρών.

### Κατάλογος σταθμών

## Μελλοντικές επεκτάσεις δικτύου
Στα πλαίσια μελετών που γίνονται για την αναβάθμιση και ηλεκτροκίνηση της γραμμής Πάτρα – Πύργος – Καλαμάτα, η ΕΡΓΟΣΕ μελετάει τη δημιουργία συνδέσεων προς τη Βιομηχανική Περιοχή Πάτρας και το Αεροδρόμιο του Άραξου. Επιπρόσθετα, ο δήμος Δυτικής Αχαΐας έχει ζητήσει την επέκτασή του από τον Σ.Σ. Κάτω Αχαΐας προς το κέντρο της κωμόπολης και αντίστοιχα τον τερματισμό των συρμών δυτικότερα από τον σταθμό με σκοπό την ευχερή πρόσβαση των επιβατών προς την Παραλία Κάτω Αχαΐας και τις Αλυκές, όπως επίσης τη σύνδεσή του με τον Λάππα και κατ' επέκταση με την τουριστική περιοχή της παραλίας της Καλογριάς.

Η διαδρομή Πύργου – Πατρών προβλέπεται να διεξάγεται σε μία ώρα μελλοντικώς. 

## Δείτε επίσης
* Σιδηροδρομική γραμμή Αεροδρομίου Αθηνών - Πάτρας
* Σιδηροδρομική γραμμή Πειραιά - Πάτρας (μετρική)
* Σιδηροδρομική γραμμή Πάτρας - Κυπαρισσίας
* Τραμ Πάτρας

## Παραπομπές


## Εξωτερικοί σύνδεσμοι
* Προαστιακός Πάτρας. trainose.gr. Ανακτήθηκε: 29/2/2020.
* ΤΡΑΙΝΟΣΕ
* ΟΣΕ 
* Υπουργείο Υποδομών, Μεταφορών και Δικτύων
* Hellenic Train - Προαστιακός Πάτρας

Κατηγορία:Προαστιακός σιδηρόδρομος Πάτρας
Προαστιακος